Նման հույսերի հիմքում կարող է լինել այն ենթադրությունը, որ հարավկովկասյան տարածաշրջանի հարեւան երկրները մտահոգված են Հայաստանի ժողովրդավարական ճեղքման իրողությամբ: Հետեւաբար, Ադրբեջանի տրամաբանությամբ, բոլորը պետք է որ շահագրգռված լինեն աջակցելու իր ծրագրերին: Բայց Ադրբեջանում հուլիսի 3-ին տեղի ունեցած էներգետիկ կոլապսը ցույց տվեց, որ այդ երկրում ու դրա շուրջ քաղաքական եւ մյուս իրողությունները միանգամայն այլ են, քան նրա ղեկավարության պատկերացումները: Վերջինս, ամենայն հավանականությամբ, պետք է խորհրդածի իր ապագա ճակատագրի մասին` ավելի մոտիկից աչքի անցկացնելով հայաստանցի իր ոչ վաղուցվա գործընկերների ճակատագիրը: